| **Dalia Štraupaitė** |
| --- |
|  |
| Gimė | 1959 m. vasario 6 d. (65 metai)Dūkštas, Ignalinos rajonas |
| Vaikai | Viktorija Petrescu |
|  |
| Veikla | Lietuvos ir Visagino savivaldybės politinė bei visuomenės veikėja |
| Partija | Lietuvos liberalų sąjungaLiberalų ir centro sąjunga |
|  |
| Alma mater | 1983 m. Vilniaus universitetas |

**Dalia Štraupaitė** (g. 1959 m. vasario 6 d. Dūkšte, Ignalinos rajonas) – Lietuvos ir Visagino savivaldybės politinė bei visuomenės veikėja.

Biografija
----------

Iki 1965 m. augo Telšiuose, 1977 m. baigė Dūkšto vidurinę mokyklą. 1983 m. baigė Vilniaus valstybinį universitetą, istorikė, bibliografė.

1983–1990 m. Dūkšto miesto Vykdomojo komiteto pirmininkė. 1990–1995 m. Dūkšto miesto merė. 1997–2003 m. Visagino miesto mero patarėja. 2003–2011 m. Visagino savivaldybės mero pavaduotoja, 2011–2019 m. Visagino savivaldybės merė.

1983–1990 m. Dūkšto miesto tarybos deputatė, 1990–1995 m. Ignalinos rajono tarybos deputatė, 2000–2023 m. Visagino savivaldybės tarybos narė.

Lietuvos liberalų sąjungos, 2003 m. Liberalų ir centro sąjungos Visagino skyriaus narė, 2005 m. skyriaus pirmininkė, Liberalų ir centro sąjungos sekretoriato koordinatorė.

2014 m. liepos 12 d. jungiamajame Liberalų ir centro sąjungos bei politinės partijos „Sąjunga TAIP" suvažiavime įsteigta Lietuvos laisvės sąjunga (LLS), išrinkta šios organizacijos pirmininko pavaduotoja.

Akrobatikos federacijos prezidentė. Duktė Viktorija Seliukovaitė.

Korupciniai įtarimai bei teistumas
----------------------------------

2019 m. politikei buvo pareikšti įtarimai kyšių ėmimu. Panevėžio apygardos teismas konstatavo, kad buvusi Visagino merė paėmė kyšių iš kelių verslininkų už tai, kad jų vadovaujamos įmonės būtų kviečiamos dalyvauti savivaldybės rengiamuose viešuosiuose pirkimuose, taip pat už gerų santykių palaikymą. Šiuo nuosprendžiu politikė buvo nuteista už septynis nusikaltimus, penki iš jų – už prekybą poveikiu ir piktnaudžiavimą tarnyba ir už du dokumentų klastojimo epizodus.

2023 m. vasarį Lietuvos apeliacinis teismas pakeitė bausmę už prekybą poveikiu, piktnaudžiavimą tarnyba ir dokumentų klastojimą – išteisinus viename epizode dėl prekybos poveikiu bei sumažinus kyšio vertę, politikei panaikinta lygtinė laisvės atėmimo bausmė, tačiau padidinta galutinė piniginė bauda. D. Štraupaitei trejiems metams liko atimta teisė būti paskirtai į valstybės ar savivaldybės bei jų įstaigų, įmonių ar nevalstybinių organizacijų skiriamas pareigas.

2023 m. kovo 8 d. praėjus kelioms dienoms po 2023 m. Lietuvos savivaldybių tarybų rinkimų pirmojo turo, Panevėžio apygardos teismas patikslino nuosprendžio dėl piktnaudžiavimo tarnyba nuteistai D. Štraupaitei rezoliucinę dalį – pagal patikslinimą ji negali būti renkama į meres. Atsižvelgus į šį patikslinimą 2023 m. kovo 9 d. VRK panaikino D. Štraupaitės registraciją bei ją pašalino iš rinkimų dėl Visagino mero, nors ji buvo patekusi į antrąjį rinkimų turą, gavusi 23,77 proc. rinkėjų balsų.

Kandidatei apskundus sprendimą po kelių dienų apeliacinis teismas neskundžiama nutartimi pakeitė teismo sprendimą ir leido D. Štraupaitei dalyvauti rinkimuose. Po šio sprendimo lieka galioti ankstesnė nutartis, kuria jai buvo uždrausta tik dirbti skiriamose pareigose.

2023 m. gegužės 7 d. vyko pakartotiniai merų rinkimai Visagino savivaldybėje, kuriuose dalyvavo D. Štaupaitė ir Erlandas Galaguz.

Šaltiniai
---------

1. ↑  „Merai". *2013.vrk.lt*. 2016-03-08. Suarchyvuota iš originalo 2015-11-10. Nuoroda tikrinta 2016-06-01.
2. ↑  2011 m. Lietuvos savivaldybių tarybų rinkimai Archyvuota kopija 2011-03-05 iš Wayback Machine projekto.
3. ↑
4. ↑   Archyvuota kopija 2014-07-29 iš Wayback Machine projekto.
5. ↑  2008 m. Lietuvos Respublikos Seimo rinkimai – Liberalų ir centro sąjunga – Iškelti kandidatai Archyvuota kopija 2013-10-15 iš Wayback Machine projekto.
6. ↑  Teismas panaikino lygtinę laisvės atėmimo bausmę buvusiai Visagino merei
7. ↑  Panevėžio apygardos teismas patikslino nuosprendį Štraupaitei: negali būti renkama mere
8. ↑  VRK pašalino Štraupaitę iš Visagino mero rinkimų
9. ↑  Teismas pakeitė sprendimą: Štraupaitei uždegė žalią šviesą merų rinkimuose
10. ↑  Pakartotinis balsavimas Visagino savivaldybėje vyks gegužės 7 dieną


| Politinis postas |
| --- |
| Prieš tai:**Vytautas Račkauskas** | **Visagino meras**2011–2019 | Po to:**Erlandas Galaguzas** |